**Vintiöt** on suomalainen vuosina 1994–1995 valmistunut alkujaan MTV3-kanavalla esitetty sketsisarja. Ennakkotiedoissa sarjaa suunniteltiin 34-osaiseksi mutta jaksoja lopulta valmistui 26 kappaletta. Sarjan ohjaajana toimi Aleksi Mäkelä, ja tuottajana Markus Selin. Sarjan tuotantoyhtiönä toimi Harlin & Selin Productions. Nykyään sarjan kaikki oikeudet omistaa MTV3.

Sarjalle tehtiin vuonna 2003 12-osainen jatkosarja *Vintiöt – Ten Years After.* Vuonna 2014 osa sarjan näyttelijöistä ilmaisi kiinnostuksensa tehdä uusi *Vintiöt* -sarja, joka ei kuitenkaan lopulta toteutunut.

Esitysajat
----------

Sarjan ensimmäinen jakso ensiesitettiin 14. syyskuuta 1994, ja viimeinen jakso 29. toukokuuta 1995. Syksyllä 1995 ensiesitettiin kuusiosainen sarja *Vintiöiden kosto*, joka sisälsi sarjan parhaita sketsejä. Alkuperäistä sarjaa esitettiin ensimmäisen kerran uusintana vuosina 2002-2003 asti MTV3-kanavalla, jonka aikana oli ajoittaisia esitystaukoja.Tällä esityskerralla sarjaa esitettiin jaksoon 13 saakka, jonka jälkeen aloitettiin esittämään vuonna 2003 valmistunutta *Vintiöt – Ten Years After* -sarjaa. Myöhemmin sarja on esitetty kokonaisuudessaan uusintana. Viimeisimpiä uusintoja alkuperäisestä sarjasta ja *Vintiöiden kostosta* on esittänyt televisiokanavat MTV3 ja Sub. Sarjan alkuperäiset jaksot kuuluvat nykyään myös suoratoistopalvelu MTV Katsomon valikoimaan.

Sarjan suunnittelu
------------------

Sketsisarjan suunnitteleminen alkoi Aleksi Mäkelän ja näyttelijätuttaviensa (muun muassa Samuli Edelmannin) ideasta tehdä sketsisarja. Kun sketsisarjan tekoon saatiin lainaan kamera tuottaja Markus Seliniltä, alkoivat he kysellä sarjaan tekijöitä. Sarjasta tehtiin pilottijakso MTV3:lle, jonka myötä televisiokanava tilasi sarjaan jatkoa. Sarjan käsikirjoittamiseen osallistuivat kaikki sarjan tekijät. Useimmat sketseistä kuvattiin ilman varsinaista käsikirjoitusta ja ensimmäisellä kuvauskerralla ilman uusintaottoja.

Sarjan tekijät ovat kuvailleet Vintiöiden olleen kaveriporukan yhteinen "terapiaprojekti", jota tehtiin vakavampien töiden ohessa. Sketsien kuvauspäivä oli useimmiten sunnuntai, jolloin kuvauksiin saapuivat ne, jotka kykenivät. Kuvausten aikaan näyttelijät olivat usein alkoholin vaikutuksen alaisena.

Vastaanotto
-----------

Sarja nousi ensiesityksen aikaan suureen suosioon. MTV3:n entisen ohjelmajohtaja Jorma Sairasen mukaan *Vintiöt* oli merkittävä sarja televisiokanavalle. Sairanen on kuvaillut sarjaa "omalaatuiseksi", "improvisoiduksi", ja "nuorisolle tehdyksi jutuksi, jota oli aika vähän siihen aikaan televisiossa". Helsingin Sanomien kriitikko Jukka Kajava arvioi sarjan ensiesityksen alkamisen aikaan, että "Mitään ihmeempää linjaa Vintiöistä ei ainakaan alkuun löydä".

Sarjasta tuli tunnetuksi useita hokemia, kuten esimerkiksi *Asiaa!* ja *Väliaika, kahvia ja pullaa!* , jotka jäivät elämään varsinkin nuorison keskuudessa. Muun muassa kouluilta tuli valituksia sarjan tekijöille, että sarjaa antaa "huonoa esimerkkiä", kun koulun oppilaat potkivat seiniä, kuten sarjan Ranen ja Keravan kollit -sketseissä olevat hahmot.

Julkaisut
---------

Sarjan suosion myötä sarjan näyttelijät julkaisivat vuonna 1995 studioalbumin nimeltä *Asiaa*, joka sisälsi sketsejä ja kappaleita sarjan sketsihahmojen esittämänä. Sarjan näyttelijät Kari Hietalehti ja Janus Hanski julkaisivat samana vuonna Tervasaaren kesäteatteri -sketsejä C-kasetilla nimellä *Jatimatik Rules O.K.* Nämä alun perin C-kasetille julkaistut sketsit julkaistiin CD-formaattimuodossa vuonna 2005 julkaistulle Suomihuiput -sarjan levylle *Vintiöt – Suomi Huiput*. Vuonna 1995 Finnkino julkaisi kotitalouksiin sarjan valikoituja sketsejä VHS-kasettijulkaisuina. Sarjan alkuperäisiä jaksoja ei ole julkaistu toistaiseksi DVD:nä, mutta vuonna 1995 valmistunut *Vintiöiden kosto* -sarja löytyy osittain leikattuna vuonna 2004 ilmestyneestä *Vintiöt Naked* -DVD-julkaisusta.

Sarjan sketsien esittelyä
-------------------------

**Varoitus:  Seuraava kirjoitus paljastaa yksityiskohtia juonesta.**
Alla olevat sketsit esiintyivät useammassa jaksossa. 

### Eesti Aerobic

Virolainen jumppaohjelma, jossa Kaido Kuukapp ja "võimlemise kärbsed" (suom. *"jumppakärpäset"*) -jumpparyhmä esittävät taitonsa.

Kari Hietalahti on kertonut keksineensä sketsin aiheen katselleensa Viron televisiokanavalta vironkielistä jumppaohjelmaa.

### Hundkarusellen

Ruotsinkielinen koira-aiheinen televisio-ohjelma, jota juontavat miehet Svante ja Sven.

### Kesämies

Karjalan murretta puhuva Kesämies luettelee asioita, joita hän saa tai ei saa tehdä. 

Vuonna 2016 hahmo esiintyi VR:n #Pikanaperillä-kampanjan mainoksessa.

### Kyttäruutu

Parodia televisio-ohjelmasta *Poliisi-TV*, jota juontaa Sakari Kaulaote. Ohjelmassa käsiteltyihin tapauksiin liittyi usein todistajana, uhrina tai epäiltynä punapukuinen lenkkeilijä ja sketsin lopussa kaikkia jotain lenkkeilijän liikkeistä tietäviä pyydetään ottamaan yhteyttä.

### Maailman vahvimmat miehet Markku ja Ilkka

Sketsissä esitetään Markku- ja Ilkka-nimiset voimailijat idiootteina. Sketsi päättyy yleensä siihen, että Markku vetää Ilkkaa turpaan.

Sketsi oli parodia voimanostajista Ilkka Nummistosta ja Markku Suonenvirrasta. Nummisto ja Suonenvirta eivät kokeneet heistä tehtyjä sketsejä loukkaavina, vaan huvittivat heitä itseäkin, ja sketsien myötä saivat lisää kuuluisuutta.

### Nakkikaverit

Nakkikaverit Oy on grillikioskia pitävä yritys, jossa käy erilaisia asiakkaita. Asiakastilanteet usein eskaloituvat siihen, että asiakkaat saavat lopulta henkilökunnalta turpaan. 

Nakkikaveri -sketsit kuvattiin KOM-teatterin edessä olevassa grillikopissa.

### Rane ja Keravan kollit

Keravan kollit potkivat usein talon seiniä, ja keskustelevat erilaisista asioista, esimerkiksi mikä on paras bändi tai kuka on seksikkäin nainen. Rane on aina eri mieltä, ja kertoo asioista totuuden. Lisäksi Rane muutenkin alistaa kollit tarvittaessa väkivalloin ja laittaa heidät palvomaan häntä ja lausumaan "Rane on kingi!".

### Tervasaaren kesäteatteri

Kahden ihmisen esittämä teatterinäytös, jonka juoni on aina samankaltainen joka sketsissä: miehet keskustelevat, keskustelu päätyy siihen, että toinen miehistä ampuu vastanäyttelijänsä Jatimaticilla ja joutuu pidätetyksi.

Sketsi syntyi Aleksi Mäkelän ohjatessa vuonna 1993 elokuvaa *Romanovin kivet*. Kuvaustauolla Kari Hietalahti ja Janus Hanski hyppäsivät esittämään action -näytelmäkohtausta, joka päättyi karmeaan Jatimatic -konepistooliräiskintään. Hietalahti ja Hanski jatkoivat Tervasaaren kesäteatteri -sketsien esittämistä sarjan tekemisen jälkeenkin, muun muassa vuonna 2000 kaksikko esiintyi Emma-gaalassa.

### The Boys Are Back in Town!

Joukko alkoholin vaikutuksen alaisena olevia miehiä sekoilevat kaupungilla, kuten rautatieasemalla, laivaterminaalissa ja metrossa. Sketsien taustalla soi Thin Lizzyn vuonna 1976 levytetty kappale T*he Boys Are Back in Town*. 

Länsiterminaalissa kuvattua The Boys Are Back in Town -sketsiä ei esitetty televisiossa sarjan ensiesityksen aikaan, koska juuri esitysaikaan oli tapahtunut matkustaja-autolautta Estonian uppoaminen, Sketsi on esitetty sarjan myöhemmissä televisioesityksissä. 

### Muita sketsijatkumoja

* Haapojat ja Ruotsin serkku
* "Mikä tämä on?" -mies
* Moilanen
* Portsareiden ylivaltaa
* Teuvo – julistaja
* VR:n laulajat Tenori Huttunen ja Basso Pasanen

**Juonipaljastukset päättyvät tähän.**

Lähteet
-------

1. 1 2 3  Kajava, Jukka: Vintiöt tarjoaa tunnettujen nuorten miesten säyseää sketsiviihdettä.  *Helsingin Sanomat*, 14.9.1994, s. D 13 (Sivu 51). Näköislehti, tilaajille. Viitattu 25.5.2024.
2. ↑  Aleksi Mäkelä on nykypolven suomalaisista ohjaajista kerännyt eniten ylivoimaisesti eniten katsojia *Solar Films*. Viitattu 25.2.2024.
3. 1 2  Vintiöt *Elonet*. Viitattu 25.2.2024.
4. 1 2 3 4 5 6 7 8 9 10  Tähtivaara, Sarianne: Suosikkisarja Vintiöiden suunniteltu paluu jäi toteutumatta: "Olisi pitänyt olla joku ihan uusi idea" *Iltalehti*.  4.9.2017. Viitattu 25.2.2024.
5. ↑  Ohjelmatiedot 14.9.1994.  *Helsingin Sanomat*, 14.9.1994, s. D 14 (Sivu 52). Näköislehti, tilaajille. Viitattu 25.5.2024.
6. ↑  Ohjelmatiedot 29.5.1995.  *Helsingin Sanomat*, 29.5.1995, s. D 12 (Sivu 48). Näköislehti, tilaajille. Viitattu 25.5.2024.
7. ↑  Vintiöiden kosto *Elonet*. Viitattu 25.2.2024.
8. ↑  Jokelainen, Jarkko: Liikaa liian päälle.  *Helsingin Sanomat*, 16.11.1995, s. 55. Näköislehti, tilaajille. Viitattu 25.2.2024.
9. ↑  Ohjelmatiedot 7.7.2002 (Tilaajille) *Helsingin Sanomat*. Viitattu 25.2.2024.
10. ↑  Ohjelmatiedot 1.9.2002 (Vintiöt-sarjan tiedoissa mainintaan "Sarja jää tauolle") (Tilaajille) *Helsingin Sanomat*.  1.9.2002. Viitattu 27.2.2024.
11. 1 2  Römpötti, Harri: Vintiöt (Tilaajille) *Helsingin Sanomat*.  17.1.2003. Viitattu 25.2.2024.
12. ↑  Vintiöt -sarjan esitystiedot Radio- ja televisioarkistossa *Radio- ja televisioarkisto*. Viitattu 25.2.2024.
13. ↑  Vintiöt MTV Katsomossa *MTV3*. Viitattu 25.2.2024.
14. 1 2 3 4 5 6  Kytölä, Laura: 1990-luvun legendaarinen Vintiöt-sarja syntyi ravintolapöydässä – esikuvana oli Monty Python *Helsingin Sanomat*.  15.7.2016. Viitattu 25.2.2024.
15. 1 2 3 4 5  Oravakangas, Maria: Vintiöiden humalasekoilu lähti lopullisesti käsistä risteilyllä 1995 – muistatko nämä Vintiöt-hokemat takaisin ruutuun tulevasta sarjasta? *Ilta-Sanomat*.  1.5.2021. Viitattu 25.2.2024.
16. ↑  Saarinen, Reija: Kari Hietalahti: "Vintiöitä tehtiin humalassa ja ilman käsikirjoitusta" tai jopa humalassa *Iskelmä*.  30.6.2016. Viitattu 25.2.2024.
17. ↑  Vintiöt: Asiaa *Fono.fi - Äänitetietokanta*. Viitattu 25.2.2024.
18. ↑  Tervasaaren Kesäteatteri – Jatimatik Rules O.K. *discogs.com*. Viitattu 25.2.2024. (englanniksi)
19. ↑  Vintiöt – Suomi Huiput *discogs.com*. Viitattu 25.2.2024. (englanniksi)
20. ↑  Finnkinon Vintiöt - VHS-julkaisujen tiedot *Elonet*. Viitattu 25.2.2024.
21. ↑  Vintiöt - Naked (DVD) *dvdopas.fi*. Viitattu 25.2.2024.
22. 1 2  Ojanen, Kari: Vintiöiden tuhma Aerobic.  *Helsingin Sanomat*, 21.4.1996, s. 47. Näköislehti, tilaajille. Viitattu 25.2.2024.
23. ↑  Markkola, Marko: 11 ruotsinkielistä lausetta, jotka jokainen suomalainen osaa *Ilta-Sanomat*.  6.11.2013. Viitattu 25.2.2024.
24. ↑  Kesämies tekee paluun VR:n kampanjassa (Maksullinen sisältö, tilaajille) *kauppalehti.fi*.  4.5.2016. Viitattu 25.2.2024.
25. 1 2  Leinonen, Pauliina: Ilkka Nummisto kertoo parhaimman hänestä tehdyn Vintiöt-sketsin *Ilta-Sanomat*.  10.10.2015. Viitattu 25.2.2024.
26. 1 2  Vintiöt Naked -DVD-julkaisun kommenttiraita
27. ↑  Heikkinen, Susan: *Sketsofrenia – Sata suomalaista sketsihahmoa*, s. 146–147. Suomalaisen Kirjallisuuden Seura, 2016. ISBN 978-952-222-610-5.
28. ↑  Annala, Jukka: *Toopelivisio*, s. 185. Helsinki: Teos, 2006. ISBN 951-851-066-0.
29. ↑  Lindfors, Jukka: Tervasaaren kesäteatteri Emma-gaalassa *Yleisradio*.  22.2.2011. Viitattu 25.2.2024.

Aiheesta muualla
----------------

* MTV Katsomo: Vintiöt

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Solar Filmsin tuottamat elokuvat ja televisiosarjat |
| --- |
|  |
| Pitkät elokuvat | 
* *Esa ja Vesa – auringonlaskun ratsastajat* (1994)
* *Kummeli Kultakuume* (1997)
* *Häjyt* (1999)
* *Levottomat* (2000)
* *Lomalla* (2000)
* *Minä ja Morrison* (2001)
* *Pahat pojat* (2003)
* *Levottomat 3* (2004)
* *Populäärimusiikkia Vittulajänkältä* (2004)
* *Vares – yksityisetsivä* (2004)
* *Paha maa* (2005)
* *Strákarnir okkar* (2005)
* *Matti* (2006)
* *Valkoinen kaupunki* (2006)
* *Astrópía* (2007)
* *Törni - sotilaan tarina* (2007)
* *V2 – Jäätynyt enkeli* (2007)
* *Tummien perhosten koti* (2008)
* *Dark Floors* (2008)
* *Kummeli Alivuokralainen* (2008)
* *Reykjavik Whale Watching Massacre* (2009)
* *Rööperi* (2009)
* *Sisko tahtoisin jäädä* (2010)
* *Vares – Pahan suudelma* (2011)
* *Vares – Huhtikuun tytöt* (2011)
* *Vares – Sukkanauhakäärme* (2011)
* *Kotirauha* (2011)
* *Frost* (2012)
* *Vares – Kaidan tien kulkijat* (2012)
* *Vares – Uhkapelimerkki* (2012)
* *Puhdistus* (2012)
* *Vares – Pimeyden tango* (2012)
* *Imaginaerum* (2012)
* *Robin – The Movie* (2012)
* *Kaappari* (2013)
* *Kekkonen tulee!* (2013)
* *Tumman veden päällä* (2013)
* *Kesäkaverit* (2014)
* *Mielensäpahoittaja* (2014)
* *Vares – Sheriffi* (2015)
* *Soppalinnan salaseura* (2015)
* *Luokkakokous* (2015)
* *Kätilö* (2015)
* *Hevisaurus* (2015)
* *Äkkilähtö* (2016)
* *Pahan kukat* (2016)
* *Syysprinssi* (2016)
* *Luokkakokous 2 – Polttarit* (2016)
* *Saattokeikka* (2017)
* *Yösyöttö* (2017)
* *Kaikki oikein* (2018)
* *Ilosia aikoja, Mielensäpahoittaja* (2018)
* *Oma maa* (2018)
* *Risto Räppääjä ja pullistelija* (2019)
* *Olen suomalainen* (2019)
* *Fingerpori* (2019)
* *Tarhapäivä* (2019)
* *Se mieletön remppa* (2020)
* *Risto Räppääjä ja väärä Vincent* (2020)
* *Metsäjätti* (2020)
* *Luokkakokous 3 – Sinkkuristeily* (2021)

 |
|  |
| Televisiotuotannot | 
* *Gladiaattorit* (1993-1994)
* *Vintiöt* (1994-1995)
* *Peltiheikit* (1996)
* *Trabant express* (1996)
* *Spice Girls - puoli tuntia pikasilmänruokaa* (1998)
* *Vastanaineet* (1998-1999)
* *Bioterror* (1999)
* *Ihana mies* (1999)
* *Muodollisesti pätevä* (1999-2004)
* *Talossa on Saatana* (1999)
* *Voitto kotiin* (1999-2002)
* *Äkkiä Anttolassa* (1999-2000)
* *Kirjava silta* (2000)
* *Mustan kissan kuja* (2000)
* *Kylmäverisesti sinun* (2000-2005)
* *Liekki* (2002)
* *Heikoin lenkki* (2002-2005)
* *Haluatko filmitähdeksi?* (2003)
* *Kaunis mies* (2003)
* *Irtiottoja* (2003)
* *Vintiöt – Ten Years After* (2003)
* *Rikas mies* (2004)
* *Miljonääri-Jussi* (2004)
* *Avec Sara* (2005)
* *Mallikoulu* (2005-2015)
* *Kirkkaalta taivaalta* (2006)
* *Kodit ja kalusteet* (2006)
* *Pokerimestari 2006* (2006)
* *Studio Impossible* (2006)
* *Suurin pudottaja* (2006-)
* *Tikkurila-trilogia* (2006)
* *Teräsvilla - Hevimatka navetan nurkasta Tavastian lavalle* (2006)
* *Suomen Pelkokerroin* (2008)
* *Tsaarin kenraali, Suomen marsalkka Mannerheim* (2008)
* *Tuntemattomat* (2008)
* *Älä unta nää* (2008)
* *Pikkuveli* (2010)
* *Kohtuuttomuuksia* (2016)

 |

 |